alexandrainst/scandi-wiki huggingface dataset:
EHF-meisterligaen i handball 2010/Menn

Meisterligaen i handball 2010 for menn var ei turnering arrangert av Europas handballforbund (EHF) som tok til med kvalifiseringsspel, deretter spel i fire grupper à seks lag. Dei 16 beste laga i gruppespelet gjekk så vidare til utslagsspel med heimekamp og bortekamp. Vinnarane av kvartfinalane møttest til finalespel i Köln helga 29. og 30. mai.

Norske Fyllingen tapte alle sine 10 kampar i gruppespelet.

Finalespelet
FC Barcelona – Medvedi Tsjekhov 34–27
THW Kiel – Ciduad Real 29–27

Bronsefinalen
Ciduad Real – Medvedi Tsjekhov 36–28

Finalen
THW Kiel – FC Barcelona 36–34

Barcelona leia 20–17 ved pause. I andre omgang snudde Kiel til tomålssiger.

THW Kiel stilte med tre målvakter: Thierry Omeyer, Peter Gentzel, Andreas Palicka. Tsjekkiske Filip Jícha var lagets toppskårar (11), elles skåra Christian Zeitz (6), Dominik Klein (5), Daniel Narcisse (4), Henrik Lundström (3), Igor Anic (2), Christian Sprenger (2), Marcus Ahlm (1), Momir Ilić (1) og Børge Lund (1). 

Juanín García skåra 13 av Barcelona sine mål.

Kjelder

Denne artikkelen bygger på «EHF Champions League 2009/10» frå ,  den 12. oktober 2022.  

Handball
Sport i 2010
Børge Lund

Børge Lund () er ein handballspelar og -trenar frå Bodø. Han var i 2010 med om å vinne meisterligaen for THW Kiel. Lund er sidan 2020 sjefstrenar for Elverum.

Lund var rykkromspelar og utmerkte seg særleg i forsvarsspell. Han var aktiv i Bodø HK til 2002, deretter spelte han 2002-06 på danske Aalborg. Perioden 2006-13 gjorde han etter tur teneste i dei tyske toppklubbane HSG Nordhorn, THW Kiel, Rhein-Neckar Löwen og Füchse Berlin. Avslutta med spel i Bodø HK, siste tida som trenar fram til 2016.

Lund deltok i 216 av Noregs landskampar i tida 2000-14. Han representerte Noreg i europameisterskapa 2008, 2010, 2012, 2014, samt Handball-VM 2011. Lund skåra 390 ladslagsmål.

Frå 2016 til -21 var Lund assistenttrenar for Noregs landslag under Christian Berge. Sidan sommaren 2020 har han vore sjef for det norske topplaget Elverum.

Kjelder

Denne artikkelen bygger på «Børge Lund» frå ,  den 12. oktober 2022.  

Norske handballspelarar
Norske handballtrenarar
EHF-meisterligaen i handball 2011/Menn

Meisterligaen i handball 2011 for menn var ei turnering arrangert av Europas handballforbund (EHF) som tok til med kvalifiseringsspel, deretter spel i grupper à seks lag fordelt på fire grupper. Dei 16 beste laga gjekk så vidare til utslagsspel. Vinnarane av kvartfinalane møttest til finalespel i Köln helga 28. og 29. mai.

Finalespelet
FC Barcelona – Rhein-Neckar Löwen 30–28
Ciduad Real – HSV Hamburg 28–23

Bronsefinalen
HSV Hamburg – Rhein-Neckar Löwen 33–31

Finalen
FC Barcelona – Ciudad Real 27–24

Barcelona opparbeidde seg ei klar leiing gjennom den fyrste omgangen. Ved pause stod det 14–10, og i andre omgang kontrollerte laget meir eller mindre kontrollerte inn til triumf.

Dansken Jesper Nøddesbo vart toppskårar for Barcelona med sine 8 nettkjenningar. Elles skåra Juanín García (3), Siarhjej Rutenka (3), Víctor Tomás (3), Raúl Entrerríos (2), Albert Rocas (2), Konstantin Igropulo (1), László Nagy (1), Daniel Sarmiento (1), Cédric Sorhaindo (1), Cristian Ugalde (1). Også målvakta Danijel Šarić skåra (1), hans kollega Gonzalo Pérez de Vargas skåra ikkje.

Mariusz Jurkiewicz og Kiril Lazarov skåra kvar sine 5 mål for Ciudad Real.

Kjelder

Denne artikkelen bygger på «EHF Champions League 2010/11» frå ,  den 12. oktober 2022.  

Handball
Sport i 2011
Jesper Nøddesbo

Jesper Brian Nøddesbo () er ein dansk tidlegare handballspelar frå Herning. Han vart europameister 2008 og olympisk meister 2016 med Danmarks landslag. Tida 2007-14 var han elles med om å vinne to VM-sølv, EM-sølv, VM-bronse og EM-bronse.

Nøddesbo, som var linjespelar, spelte 1999-2004 på Tvis Holstebro og deretter tre sesongar i Kolding IF. Tiårsperioden 2007-17 gjorde han teneste i den spanske toppklubben FC Barcelona, der han bidrog mykje til at laget sigra i meisterligaen 2011 og 2015. Han avslutta 2017-21 med spel for Bjerringbro-Silkeborg.

Nøddesbo aklsa frå 2001 til -17 den danske landslagskdrakta i 223 kampar, skåra 450 mål.

Kjelder

Denne artikkelen bygger på «Jesper Nøddesbo» frå ,  den 12. oktober 2022.  

Danske handballspelarar
Olympiske meistrar for Danmark
Diosig

Diosig (ungarsk Bihardiószeg) er ein kommune i Bihor fylke i Romania.

Busetnader 
Diosig er ein comună (landkommune) med desse busetnadane:

Kjelder 

Delar av denne artikkelen bygger på «Comuna Diosig, Bihor» frå , den 12. oktober 2022.

Referansar 

Diosig
Oșorhei

Oșorhei (ungarsk Fugyivásárhely) er ein kommune i Bihor fylke i Romania. Kommunen inngår i storbyområdet til fylkeshovudstaden Oradea.

Busetnader 
Oșorhei er ein comună (landkommune) med desse busetnadane:

Kjelder 

Delar av denne artikkelen bygger på «Comuna Oșorhei, Bihor» frå , den 12. oktober 2022.

Referansar 

Osorhei
Dobrești

Dobrești (ungarsk Bihardöbrösd) er ein kommune i Bihor fylke i Romania.

Busetnader 
Dobrești er ein comună (landkommune) med desse busetnadane:

Kjelder 

Delar av denne artikkelen bygger på «Comuna Dobrești, Bihor» frå , den 12. oktober 2022.

Referansar 

Dobresti
Nojorid

Nojorid (ungarsk Nagyürögd) er ein kommune i Bihor fylke i Romania. Kommunen inngår i storbyområdet til fylkeshovudstaden Oradea.

Busetnader 
Nojorid er ein comună (landkommune) med desse busetnadane:

Kjelder 

Delar av denne artikkelen bygger på «Comuna Nojorid, Bihor» frå , den 12. oktober 2022.

Referansar 

Nojorid
Bratca

Bratca (ungarsk Bihardöbrösd) er ein kommune i Bihor fylke i Romania.

Busetnader 
Bratca er ein comună (landkommune) med desse busetnadane:

Kjelder 

Delar av denne artikkelen bygger på «Comuna Bratca, Bihor» frå , den 12. oktober 2022.

Referansar 

Bratca
Vieng Narumon

Vieng Narumon () er ein thailandsk songar. Ho framfører mor lam sing, luk thung- og pop-songar, og er kjend for fleire hitsinglar som «Ngiw Tong Ton Hum Hon Phu Bao Kao», «Kid Hid Jang Phu Lanka» og «Faen Kao Klub Jai».

Kjelder

Bakgrunnsstoff

Thailandske songarar
Valerij Zaluzjnyj

Valerij Fedorovytsj Zaluzjnyj () er ein ukrainsk firestjernes general. Han er øvstekommanderande for dei ukrainske stridskreftene og medlem av Det nasjonale tryggleiksrådet.

Ukrainske generalar
EHF-meisterligaen i handball 2012/Menn

Meisterligaen i handball 2012 for menn var ei turnering arrangert av Europas handballforbund (EHF) som tok til med kvalifiseringsspel, deretter spel i fire grupper à seks lag. Dei 16 beste laga i gruppespelet gjekk så vidare til utslagsspel med heimekamp og bortekamp. Vinnarane av kvartfinalane møttest til finalespel i Köln helga 26. og 27. mai.

Finalespelet
THW Kiel – Füchse Berlin 25–24
BM Atlético Madrid – AG København 25–23

Bronsefinalen
AG København – Füchse Berlin 26–21

Finalen
THW Kiel – BM Atlético Madrid 26–21

Kiel tok føringa og leia 13–10 ved pause. I den andre omgangen auka det tyske laget til femmålssiger.

THW Kiel stilte med Thierry Omeyer og Andreas Palicka i mål. Svensken Kim Andersson vart toppskårar (7), elles netta Filip Jícha (6), Dominik Klein (3), Momir Ilić (3), Daniel Narcisse (2), Marcus Ahlm (2) og Aron Pálmarsson (2).

Med sine 5 mål skåra makedonaren Kiril Lazarov oftast for BM Atlético Madrid.

Kjelder

Denne artikkelen bygger på «EHF Champions League 2011/12» frå ,  den 13. oktober 2022.  

Handball
Sport i 2012
Filip Jícha

Filip Jícha () er ein tsjekkisk handballspelar og -trenar frå Plzen. Han var med om å vinne meisterligaen for Kiel både som spelar og seinare -trenar. Han var venstre rykkromspelar.

Jícha var perioden 2000-05 aktiv i klubbar i heimlandet Tsjekkia, Qatar, Saudi-Arabia og Sveits. I tiåret 2005-15 spelte han fyrst to sesongar i tyske Lemgo, deretter åtte sesongar i THW Kiel. Med Lemgo vann han EHF-cupvinnarcupen 2006 og med Kiel EHF-meisterligaen 2010 og 2012. Jícha avslutta med spel for FC Barcelona 2015-17, der han fekk med seg nasjonale dobbeltriumfar begge sesongane.

Åra 2000-16 skåra Jícha heile 877 mål på sine 158 landskampar for Tsjekkia.

I 2019 vart Jícha sjefstrenar i THW Kiel. Han leia laget til triumf i EHF-meisterligaen 2020, to tyske seriemeisterskap og siger i den tyske pokalfinalen 2022.

Kjelder

Denne artikkelen bygger på «Jícha» frå ,  den 13. oktober 2022.  

Tsjekkiske handballspelarar
Kim Andersson

Kim Andersson () er ein svensk handballspelar frå Kävlinge. Han vann ein sølvmedalje med Sverige sitt landslag under Sommar-OL 2012 i London, og deltok i THW Kiel sine tre triumfar i EHF-meisterligaen. Andersson var høgre rykkromspelar.

Andersson byrja og slutta si handballkarriere i Ystad IF. I mellomtida var han aktiv i Sävehof, THW Kiel og Kolding IF. Størst suksess hadde han i Kiel, der han var med om vinne meisterligaen 2007, 2010 og 2012, samt seks seriemeisterskap og fem nasjonale pokalfinalar. Med Kolding vann han to danske seriemeistereskap, heime i Sverige vann han to seriemeisterskap før han i 2022, nær 40 år gammal, lukkast gå til topps i Allsvenskan med Ystad.

Andersson representerte Sverige i 12 internasjonale meisterskapsturneringar i tida 2003-19. Høgdepunktet var sølvmedaljen ved dei olympiske leikane i 2012. Han vart då kåra til beste høgre rykkromspelar, nett som i Handball-EM 2008. Til saman deltok han  i 240 landskampar i perioden 2001-19, skåra 824 mål.

Kjelder

Denne artikkelen bygger på «Kim Andersson» frå ,  den 13. oktober 2022.  

Svenske handballspelarar
Beclean

Beclean (ungarsk Bethlen, tysk Bethlen) er ein by i Bistrița-Năsăud fylke i Romania.

Busetnader 
Beclean er ein oraș (mindre bykommune) med desse busetnadane:

Kjelder 

Delar av denne artikkelen bygger på «Beclean» frå , den 13. oktober 2022.

Referansar 

Beclean
Anton Andreassen Oraug

Anton Andreassen Oraug () var ein norsk gardbrukar og stortingsmann frå Askim i Østfold.

Oraug tok over farsgarden i 1873, allereie to år seinare tok også over som brukar svigerfaren sin gard Harildstad. Perioden 1895-97 representerte Smaalenenes amt på Stortinget, medlem i Budsjettkomiteen.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1895-1897
Stortingsrepresentantar for Smaalenenes amt
Norske gardbrukarar frå 1800-talet
Folk frå Askim
Năsăud

Năsăud (ungarsk Naszód, tysk Nussdorf, Nussendorf, Nassendorf, transilvansk saksisk Nassndref, Nassendraf, Nosndref, Nâssendorf, Nâessndorf) er ein by i Bistrița-Năsăud fylke i Romania.

Busetnader 
Năsăud er ein oraș (mindre bykommune) med desse busetnadane:

Kjelder 

Delar av denne artikkelen bygger på «Năsăud» frå , den 13. oktober 2022.

Referansar 

Nasaud
Sângeorz-Băi

Sângeorz-Băi (ungarsk Oláhszentgyörgy, Naszódszentgyörgy, tysk Rumänisch-Sankt-Görgen, Sankt Georgen, Georgenau, transilvansk saksisk Gergn, Sänt-Jorich, Sänt-Gergn, Gergnâ), tidlegare Sângiorgiul Român, Sângeorzul Român, er ein by i Bistrița-Năsăud fylke i Romania.

Busetnader 
Sângeorz-Băi er ein oraș (mindre bykommune) med desse busetnadane:

Kjelder 

Delar av denne artikkelen bygger på «Sângeorz-Băi» frå , den 13. oktober 2022.

Referansar 

Sangeorz-Bai
Åse Kristin Bakke

Åse Kristin Ask Bakke () er ein politikar frå Harøya i Møre og Romsdal. Ho er sidan 2021 stortingsrepesentant for Arbeidarpartiet og Møre og Romsdal. Bakke er utdanna sjukepleiar og arbeidde i henmesjukepleia i Ålesund.

Bakke var varaordførar i dåverande Sandøy kommune frå 2015. 19 år gammal vart ho dermed Noregs yngste varaordførar gjennom tidene. På Stortinget har ho sete i Familie. og kulturkomitéen.

Kjelder
Stortinget.no

Stortingsrepresentantar 2021-2025
Stortingsrepresentantar frå Ap
Stortingsrepresentantar for Møre og Romsdal
Folk frå Sandøy
Folk frå Ålesund
Feldru

Feldru (ungarsk Földra) er ein kommune i Bistrița-Năsăud fylke i Romania.

Busetnader 
Feldru er ein comună (landkommune) med desse busetnadane:

Kjelder 

Delar av denne artikkelen bygger på «Comuna Feldru, Bistrița-Năsăud» frå , den 13. oktober 2022.

Referansar 

Feldru
Michael Sundt

Michael Andreas Sundt () var ein norsk skipper, skipsreiar og gardbrukar, fødd i Rygge i Østfold.

Sundt var son til hamnefuten i Moss. Sjølv var han skipper frå 1848 til 1864. Sidan var han skipsreiar, gardbrukar på garden Alby på Jeløya, samt dampskipsekspeditør.

Sundt var ordførar i heradsstyret for Moss landssokn i tida 1870 til 1880. Tingbolken 1874-76 var han 1. representant på Stortinget frå Smaalenenes amt, medlem i Konstitusjonskomiteen.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1874-1876
Stortingsrepresentantar for Smaalenenes amt
Norske skipsreiarar
Norske gardbrukarar
Ordførarar i Moss
Folk frå Rygge
Maieru

Maieru (ungarsk Major, tysk Meierhof) er ein kommune i Bistrița-Năsăud fylke i Romania.

Busetnader 
Maieru er ein comună (landkommune) med desse busetnadane:

Kjelder 

Delar av denne artikkelen bygger på «Comuna Maieru, Bistrița-Năsăud» frå , den 13. oktober 2022.

Referansar 

Maieru
Krossvedslekta

Krossvedslekta (Viburnum) er ei planteslekt i moskusurtfamilien. 

Artane i slekta er lauvfellande eller eviggrøne buskar og små tre. Årsskota er glatte eller hårete. Vinterknoppane har skjold eller er nakne. Blada er motstilte og kan vera heile, eller ha tre eller fem flikar. Blomestanden er ein kvast eller halvskjerm. Blomane er små, femtalige og tvikjønna. Av og til sit det store, sterile blomar ytst i blomestanden. Frukta er ei raud eller svart steinfrukt med storleik som eit bær.

Dei fleste artane finst i tempererte område på den nordlege halvkula, men nokre av dei veks i tropiske fjellområde i Mellom- og Sør-Amerika og Søraust-Asia. I Afrika finst dei i nordvest. Det er tre europeiske artar: Krossved, filtkrossved og laurbærkrossved. Berre krossved veks naturleg i Noreg, men filtkrossved finst forvilla fleire stader.

I tillegg til krossved og filtkrossved blir mange artar frå andre verdsdelar dyrka i norske hagar, mellom anna koreakrossved, marskrossved og vinterkrossved.

Krossvedslekta blei tidlegare rekna til kaprifolfamilien (Caprifoliaceae). Fylogenetiske studiar viste at Viburnum var ei søstergruppe til alle andre arter i moskusurtfamilien, og nokre systematikarar har plassert dei i ein eigen krossvedfamilie (Viburnaceae).

Slekta har truleg oppstått og utvikla seg i fjellskogane i Søraust-Asia. Fleire linjer har spreidd seg herfrå til dei tempererte delane av Asia. Dei har vandra vidare vestover til Europa og austover ved hjelp av Beringlandbrua til Amerika og derfrå vidare sørover til tåkeskogane i Andes. Skiftet frå tropisk til temperert klima har fleire gonger medført at bladforma har endra seg frå elliptiske, heilranda blad til flika og tanna.

Artar

 duftkrossved (V. × bodnantense)
 filtkrossved (V. lantana)
 glanskrossved (V. davidii)
 koreakrossved (V. carlesii)
 krossved (V. opulus)
 laurbærkrossved (V. tinus)
 lønnebladkrossved (V. acerifolium)
 marskrossved (V. farreri)
 praktkrossved (V. × burkwoodii)
 tranebærkrossved (V. trilobum)
 vinterkrossved (V. rhytidophyllum)
 Viburnum edule
 Viburnum lantanoides
 Viburnum orientale

Galleri

Kjelder

Denne artikkelen bygger på «Krossvedslekta» frå ,  den 13. oktober 2022.

Bakgrunnsstoff

 Yale University: Donoghue Lab – A Global Monograph of Viburnum
 Yale University: Donoghue Lab – Leaf Form, Development, and Evolution in Viburnum

 
Planteslekter
Moskusurtfamilien
Russisk fjerne austen

Russisk fjerne austen (,  Dálnij Vostók Rossíj) er ei eldre nemning for den austlegaste delen av Russland, distrikta 1-5 og 7-8 på kartet. Av og til brukte ein omgrepet Russisk fjerne austen berre om den sørlege delen av dette området – distrikta 1, 2, 4, 7 og 8. Det er altså tale om dei fjernaste, austlege delane av Russland mellom Bajkalsjøen og Stillehavet.

I offisiell russisk språkbruk svarar Russisk fjerne austen til Det fjernaustlege føderale distriktet, som blei oppretta i år 2000. Det dekkjer dette området og grensar til Det sibiriske føderale distriktet i vest.

I Russland er regionen oftast berre blitt kalla Fjerne austen ().

Kjelder

Denne artikkelen bygger på «Russisk fjernøsten» frå ,  den 13. oktober 2022.  

Russisk geografi
Sibir
Chesterfield Inlet

Chesterfield Inlet (inuktitut Igluligaarjuk, ᐃᒡᓗᓕᒑᕐᔪᒃ) er ein busetnad ved kysten av Hudsonbukta i Kivalliq i det kanadiske territoriet Nunavut. Han ligg ved munningen av Chesterfield-bukta, eller Chesterfield Inlet, same namn som busetnaden. I 2016 hadde staden 437 innbyggjarar. Chesterfield Inlet Airport ligg i nærleiken av busetnaden.

Namn og historie
Namnet Igluligaarjuk tyder 'stad med nokre få hus'. Chesterfield Inlet har namn etter Philip Dormer (Stanhope), 4. jarlen av Chesterfield (1694-1773), som var Secretary of State for the Northern Department 1746-48. Namnet blir også forkorta til Chester.

Busetnaden blei skipa på midten av 1800-talet. Han ligg langs Nordvestpassasjen, og på 1800-talet kunne kvalfangarar som kom til området overvintra her eller i nærleiken. Dei hyra inuittar til å jakta med seg.
Tidleg på 1900-talet blei han hovudsenteret for Hudson’s Bay Company sine handelspostar i området knytte til pelshandelen.

I 1914 skipa Royal North West Mounted Police ein stasjon her, etter tidlegare å ha vore i Cape Fullerton, nordaust for Chesterfield Inlet. Politiet patruljerte kysten og administrerte kvalfangst, toll, og heldt orden.

Folkesetnad

Ved folketeljinga i 2021 hadde Chesterfield Inlet 397 innbyggjarar som budde i 116 av dei totalt 131 private husa her.

Klima
Chesterfield Inlet har subarktisk klima (Dfc) med korte, kjølige somrar og lange, kalde vintrar.

Kjelder 

Denne artikkelen bygger på «Chesterfield Inlet» frå ,  den 13. oktober 2022.

Bakgrunnsstoff

Busetnader i Nunavut
Stader i Canada kalla opp etter britar
Toronto Star

Toronto Star er ei dagsavis frå Canada. Ho blei skipa i 1892 som Evening Star, og bytta sidan namn til Toronto Daily Star før ho tok i bruk namnet Toronto Star i 1971.

Sjølv om ho nesten berre blir distribuert i Ontario, er ho den største avisa i landet med eit opplag på 436 694 på kvardagar og 634 886 på laurdagar. Mediekonsernet Torstar eig avisa. Politisk er ho liberal, og ho støttar Liberal Party of Canada.

Kjelder 

Denne artikkelen bygger på «Toronto Star» frå ,  den 13. oktober 2022.

Bakgrunnsstoff

Toronto
Skipingar i 1892
Kanadiske aviser
Telciu

Telciu (ungarsk Telcs, tysk Teltsch) er ein kommune i Bistrița-Năsăud fylke i Romania.

Busetnader 
Telciu er ein comună (landkommune) med desse busetnadane:

Kjelder 

Delar av denne artikkelen bygger på «Comuna Telciu, Bistrița-Năsăud» frå , den 13. oktober 2022.

Referansar 

Telciu
Rodna

Rodna (ungarsk Óradna, Radna, tysk Altrodenau), tidlegare Rodna Veche, er ein kommune i Bistrița-Năsăud fylke i Romania.

Busetnader 
Rodna er ein comună (landkommune) med desse busetnadane:

Kjelder 

Delar av denne artikkelen bygger på «Comuna Rodna, Bistrița-Năsăud» frå , den 13. oktober 2022.

Referansar 

Rodna
Tiha Bârgăului

Tiha Bârgăului (ungarsk Borgótiha) er ein kommune i Bistrița-Năsăud fylke i Romania.

Busetnader 
Tiha Bârgăului er ein comună (landkommune) med desse busetnadane:

Kjelder 

Delar av denne artikkelen bygger på «Comuna Tiha Bârgăului, Bistrița-Năsăud» frå , den 13. oktober 2022.

Referansar 

Tiha Bargaului
Olav H. Hauge-stipendet

Olav H. Hauge-stipendet vert delt ut til ein ung lyrikar, songar eller tekstforfattar under poesifestivalen i Ulvik. Mottakaren skal vere under 40 år og ha gjeve ut minst tre diktsamlingar, eller tilsvarande. Det er Nynorsk kultursentrum som står bak stipendet, saman med Ulvik herad.

Stipendet vart oppretta i 2017, og delt ut første gongen i 2018.

Vinnarar
 2018: Erlend O. Nødtvedt
 2020: Endre Olsen
 2022: Priya Bains

Kjelder

Norske litteraturprisar
Skipingar i 2017
EHF-meisterligaen i handball 2013/Menn

Meisterligaen i handball 2013 for menn var ei turnering arrangert av Europas handballforbund (EHF) som tok til med kvalifiseringsspel, deretter spel i fire grupper à seks lag. Dei 16 beste laga i gruppespelet gjekk så vidare til utslagsspel med heimekamp og bortekamp. Vinnarane av kvartfinalane møttest til finalespel i Köln helga 1. og 2. juni.

Finalespelet
FC Barcelona – KS Kielce 28–23
HSV Hamburg – THW Kiel 39–33

Bronsefinalen
KS Kielce –THW Kiel 31–30

Finalen
HSV Hamburg – FC Barcelona 30–29 etter ekstraomgangar

Barcelona leia 11-9 ved pause. Etter 60 minuttar stod det likt, 25-25. I ekstraomgangane skåra Hamburg 5 mål, Barcelona 4.

Hamburg sine målskårarar var: Michael Kraus (6), Hans Lindberg (6), Fredrik Petersen (5), Domagoj Duvnjak (4), Marcin Lijewski (3), Torsten Jansen (2), Blaženko Lacković (2), Igor Vori. Målvakt Johannes Bitter.

Flest mål i kampen gjorde Barcelonas Siarhei Rutenka (8).

Kjelder

Denne artikkelen bygger på «EHF Champions League 2012/13» frå ,  den 14. oktober 2022.  

Handball
Sport i 2013
EHF-meisterligaen i handball 2014/Menn

Meisterligaen i handball 2014 for menn var ei turnering arrangert av Europas handballforbund (EHF) som tok til med kvalifiseringsspel, deretter spel i fire grupper à seks lag. Dei 16 beste laga i gruppespelet gjekk så vidare til utslagsspel med heimekamp og bortekamp. Vinnarane av kvartfinalane møttest til finalespel i Köln helga 31. mai–1. juni.

Finalespelet
THW Kiel – KC Veszprém 29–26
Flensburg-Handewitt – FC Barcelona 41–39 etter ekstraomgangar og straffeskyting

Bronsefinalen
FC Barcelona – KC Veszprém 26–25

Finalen
Flensburg-Handewitt – THW Kiel 30–28

Kiel leia 16–14 ved pause. I andre omgang snudde Flensburg-Handewitt til tomåls-siger.

Flensburg-Handewitt sine mål kom frå Lasse Svan (7), Anders Eggert (7), Holger Glandorf (5), Thomas Mogensen (4), Steffen Weinhold (4), Jim Gottfridsson (2), Jacob Heini (1). Mattias Andersson vakta målburet.

Islendingen Aron Pálmarsson (6) skåra flest mål for Kiel.

Kjelder

Denne artikkelen bygger på «EHF Champions League 2013/14» frå ,  den 14. oktober 2022.  

Handball
Sport i 2014
Lechința

Lechința (ungarsk Szászlekence, tysk Lechnitz) er ein kommune i Bistrița-Năsăud fylke i Romania.

Busetnader 
Lechința er ein comună (landkommune) med desse busetnadane:

Kjelder 

Delar av denne artikkelen bygger på «Comuna Lechința, Bistrița-Năsăud» frå , den 14. oktober 2022.

Referansar 

Lechinta
Prundu Bârgăului

Prundu Bârgăului (ungarsk Felsőborgó, tysk Oberborgo) er ein kommune i Bistrița-Năsăud fylke i Romania.

Busetnader 
Prundu Bârgăului er ein comună (landkommune) med desse busetnadane:

Kjelder 

Delar av denne artikkelen bygger på «Comuna Prundu Bârgăului, Bistrița-Năsăud» frå , den 14. oktober 2022.

Referansar 

Prundu Bargaului
Teaca

Teaca (ungarsk Teke, tysk Tekendorf, Teckendorf) er ein kommune i Bistrița-Năsăud fylke i Romania.

Busetnader 
Teaca er ein comună (landkommune) med desse busetnadane:

Kjelder 

Delar av denne artikkelen bygger på «Comuna Teaca, Bistrița-Năsăud» frå , den 14. oktober 2022.

Referansar 

Teaca
Nimigea

Nimigea (ungarsk Nemegye, tysk Nindorf, transilvansk saksisk Nindref, jiddisk) er ein kommune i Bistrița-Năsăud fylke i Romania.

Busetnader 
Nimigea er ein comună (landkommune) med desse busetnadane:

Kjelder 

Delar av denne artikkelen bygger på «Comuna Nimigea, Bistrița-Năsăud» frå , den 14. oktober 2022.

Referansar 

Nimigea